“HUAWEI” เมินมะกันสั่งแบน! ลุยจับมือรัสเซียเซ็นสัญญาพัฒนาเครื่อข่าย 5G เริ่มทดสอบปีนี้
"HUAWEI" เมินมะกันสั่งแบน! ลุยจับมือรัสเซียเซ็นสัญญาพัฒนาเครื่อข่าย 5G เริ่มทดสอบปีนี้
6 มิ.ย. 2562

สำนักข่าวต่างประเทศรายงานว่า หัวเว่ย (HUAWEI) บริษัทโทรคมนาคมใหญ่ที่สุดของประเทศจีน ลงนามข้อตกลงกับ บริษัท เอ็มทีเอส (MTS) ผู้ให้บริการเครือข่ายโทรศัพท์มือถือชั้นนำของรัสเซียแล้วเมื่อวันพุธที่ 5 มิ.ย.62 เพื่อร่วมกันพัฒนาเทคโนโลยีเครือข่ายไร้สาย 5G ในรัสเซีย โดยจะเริ่มการทดสอบในปั 2562 และปี 2563
โดยการลงนามครั้งนี้เกิดขึ้นนอกรอบการประชุมสุดยอดระหว่าง นาย สี จิ้นผิง ประธานาธิบดีจีน และ นายวลาดิเมียร์ ปูติน ประธานาธิบดีรัสเซียที่กรุงมอสโก ซึ่งผู้นำทั้ง 2 คนตกลงร่วมกันว่าจะพัฒนาความสัมพันธ์ทางการค้าแบบทวิภาคี โดยใช้เงินสกุลหยวนและรูเบิล ไม่ใช้เงินดอลลาร์ของสหรัฐฯ
ทั้งนี้ บริษัท หัวเว่ย เพิ่งถูก ประธานาธิบดีโดนัลด์ ทรัมป์ ของสหรัฐอเมริกา สั่งแบนทางอ้อม โดยไม่ให้บริษัทของสหรัฐฯ ขายอุปกรณ์ไฮเทคให้กับหัวเว่ย โดยอ้างว่าเป็นภัยต่อความมั่นคง ซึ่งสหรัฐฯ ตั้งข้อสงสัยว่า รัฐบาลจีนอาจใช้อุปกรณ์ของหัวเว่ยในการสอยแนม แต่ทางหัวเว่ยยืนยันว่าไม่เป็นความจริง